**Slová podľa dobového výskytu**

Slová podľa dobového výskytu môžeme členiť na:

**1. staré slová**

* historizmy
* archaizmy
* zastarané slová

**2. nové slová**

* neologizmy

**HISTORIZMY**

- slová, ktoré pomenúvajú javy a predmety, ktoré zanikli a už sa bežne nepoužívajú: dereš, zeman, župa, dvoran, hintov, hajdúch ...

**ARCHAIZMY**

- pomenúvajú veci a javy, ktoré existujú, sú však nahradené modernejšími slovami: rechtor (učiteľ), vakácie (prázdniny), lučba (chémia), merba (geometria), mrazivo (zmrzlina) ...

**ZASTARANÉ SLOVÁ**

- slová, ktoré pomenúvajú javy a predmety, ktoré existujú, používa ich však staršia generácia.

Sú spisovné, majú však novšie pomenovanie: bukréta (kytica), gánok (chodba), knihovňa (knižnica)

**HISTORIZMY**

**a) jednotky merania:**

ríf – jednotka starej dľžkovej miery, lakeť

merica – objemová jednotka (30 – 60 litrov)

hrivna – váhová a mincová jednotka

**b) povolania, činnosti, funkcie:**

hajdúch – pánsky sluha, dráb

zeman – príslušník nižšej šľachty

felčiar – neodborný liečiteľ, ránhojič

dvoran – príslušník panovníckeho dvora

**c) predmety:**

cylinderky – vreckové hodinky

mušketa – starodávna puška

dereš – lavica na trestanie

hintov – krytý pánsky koč

zlatka – zlatá minca

groš – strieborný peniaz

šesták – dvadsaťhaliernik

päták – desaťhaliernik

krpce – mäkká ľahká obuv

**ARCHAIZMY**

silospyt – fyzika

merba – geometria

lučba – chémia

cvičba – telesná výchova

počty –matematika

prírodospyt – prírodoveda

vakácie – prázdniny

mravy – správanie

mrazivo zmrzlina

černilo – atrament

cirkeľ – kružidlo

árešt – väzenie

**ZASTARANÉ SLOVÁ**

pozde – neskoro

gánok – chodba

knihovňa – knižnica

bukréta – kytica

listonoš – poštár

šlajer – závoj

mašina – šijací stroj

zapošiť – zašiť

oddanica – snúbenica

veselie – svadba

šuster – obuvník

švec - obuvník

kišasonka – slečna

šenk – krčma

choseň – úžitok

apatieka – lekáreň

letá – roky

rínok – trh, tržnica

koštovka – ochutnávka

pláca – plat

pachoľa – malé dieťa

podarúnok –dar

fertucha - zástera